《呈吕二汝修》
清代·傅于天

迩来万念扫俱空，卧看烟云跌荡中。蕉叶有心唯捲雨，柳枝无力祇随风。

词成党锢分黄白，调写迎春砌绿红。每学閒鸥欲伸颈，愧惭小技类雕虫。

作者简介：傅于天，字子亦，号览青，咸丰至光绪初叶人士。清彰化东势角（今台中东势镇）人，一作朴仔口庄（今丰原市朴子里）人，又作翁仔社人。为邑生员，二十六岁卒。曾构草堂于东势峰下、大甲溪边，额曰“肖岩”，躬率子弟耕读于其间。与吕氏兄弟、丘逢甲曾同游台南，唱和之作集为《竹溪唱和集》。